b'\n_START_ARTICLE_\nBrandon Inge\n_START_SECTION_\nZgodnje \xc5\xbeivljenje\n_START_PARAGRAPH_\nInge je srednje\xc5\xa1olska leta pre\xc5\xbeivel na srednji \xc5\xa1oli Brookville High School v Lynchburgu, nato pa na univerzi Virginia Commonwealth University igral baseball kot bli\xc5\xbenji zaustavljalec in \xc4\x8dlan razbremenilskega kadra.\n_START_SECTION_\nDetroit Tigers\n_START_PARAGRAPH_\nInge je bil s strani ekipe iz Detroita izbran v 2. krogu nabora lige MLB leta 1998. Za\xc4\x8del je na polo\xc5\xbeaju lovilca in se prve tri sezone v napadu kar precej naprezal. Po tem, ko je z ekipo leta 2004 podpisal prosti igralec Iv\xc3\xa1n Rodr\xc3\xadguez, se je Inge premaknil na polo\xc5\xbeaje zunanjega polja, lovilca in tretje baze. Njegovo odbijalsko povpre\xc4\x8dje se je dvignilo na 0,287, odbil pa je 13 doma\xc4\x8dih tekov._NEWLINE_Leta 2005 je na polo\xc5\xbeaju tretje baze za\xc4\x8del na 159 tekmah in Ameri\xc5\xa1ko ligo vodil v napakah (23), asistencah (378) in dvojnih izlo\xc4\x8ditvah (42). Naslednje leto je svoj izkupi\xc4\x8dek asistenc \xc5\xa1e izbolj\xc5\xa1al z 398-imi in z njim podrl rekord ekipe v asistencah igralca tretje baze v eni sezoni (prej 389, Aurelo Rodriguez) in mu je do rekorda Graiga Nettlesa iz leta 1971 zmanjkalo le 14 asistenc. Le pet igralcev tretje baze v zgodovini je v eni sezoni zbralo ve\xc4\x8d asistenc kot Inge._NEWLINE_V prvem delu leta 2006 je Inge prikazal kar nekaj mo\xc4\x8di; 17 doma\xc4\x8dih tekov je bil najbolj\xc5\xa1i izkupi\xc4\x8dek ekipe. Zbral je tudi 47 domov poslanih tekov.  Po premoru za Festival vseh zvezd je svoje odbijalsko povpre\xc4\x8dje povzdignil na 0,253 in kon\xc4\x8dal z 27 doma\xc4\x8dimi teki. _NEWLINE_Po tem, ko je v klub po menjavi z ekipo Florida Marlins pri\xc5\xa1el Miguel Cabrera, je Inge na polo\xc5\xbeaju tretje baze postal nadomestljiv. Inge je vodstvo ekipe nemudoma zaprosil za menjavo v mo\xc5\xa1tvo, kjer bi lahko igral vsak dan, a se to ni nikoli zgodilo in klub ga je skozi sezono 2008 uporabljal prete\xc5\xbeno kot odbijalca s klopi. Na spomladanskem uigravanju se je zglasil pred\xc4\x8dasno in nato dobil mesto v sredini zunanjega polja v za\xc4\x8detni postavi ob Dnevu odprtja, deloma tudi zaradi po\xc5\xa1kodbe rednega igralca na omenjenem polo\xc5\xbeaju, Curtisa Grandersona._NEWLINE_Ker je bil nadomestni lovilec Vance Wilson po\xc5\xa1kodovan, je njegovo vlogo za Rodriguezem prevzel prav Inge. Nato je po menjavi, ki je Rodrigueza poslala k ekipi New York Yankees, zavzel \xc5\xa1e mesto rednega lovilca._NEWLINE_27. septembra 2008 je upravnik ekipe iz Detroita Jim Leyland oznanil, da bo Inge sezono 2009 pre\xc5\xbeivel na tretji bazi._NEWLINE_Sezono 2009 je Inge ponovno za\xc4\x8del kot prvi igralec tretje baze ekipe. V prvih 24-ih tekmah ekipe je uspe\xc5\xa1no dosegel bazo, s \xc4\x8dimer je dosegel najdalj\xc5\xa1i tovrstni niz ekipe po letu 1976. Skozi prvo polovico sezone je vodil ekipo z 21 doma\xc4\x8dimi teki in bil imenovan v postavo Ameri\xc5\xa1ke lige na Tekmi vseh zvezd._NEWLINE_Kot prejemnik t. i. " Zadnjega glasu" se je po zabele\xc5\xbeenih 11,8 milijona glasov zanj udele\xc5\xbeil Tekme vseh zvezd leta 2009. Na slednji so se mu v postavi Ameri\xc5\xa1ke lige pridru\xc5\xbeili soigralci Curtis Granderson, Justin Verlander in Edwin Jackson. Prav tako se je udele\xc5\xbeil Dvoboja odbijalcev z mo\xc4\x8djo tega leta in postal 8. igralec v zgodovini dvoboja, ki ni odbil niti enega doma\xc4\x8dega teka. _NEWLINE_3. novembra 2009 je Inge od\xc5\xa1el na operativna posega na obeh kolenih. \xc4\x8cez zimo je pre\xc5\xa1el skozi program za okrevanje in fizi\xc4\x8dno utrditev. Sezono 2010 je ob Dnevu odprtja za\xc4\x8del v za\xc4\x8detni postavi kot igralec tretje baze._NEWLINE_19. julija 2010 ga je v roko zadel met. Rentgenske preiskave so razkrile, da je zlomil svoj 5. metakarpalni kanal. Kljub zdravni\xc5\xa1kem mnenju, da bo za okrevanje potreboval 4-6 tednov, je bil Inge \xc4\x8dez 2 tedna \xc5\xbee na igri\xc5\xa1\xc4\x8du._NEWLINE_26. avgusta 2010 je na tekmi proti ekipi Kansas City Royals Inge odbil svoj 1000. udarec v polje._NEWLINE_25. septembra je postavil rekord kluba v odbijal\xc4\x8devih izlo\xc4\x8ditvah z udarci z 1100-timi. Na isti tekmi pa je za zmago proti ekipi Minnesota Twins v 13. menjavi tudi odbil zmagoviti udarec v polje._NEWLINE_Ob koncu sezone je splo\xc5\xa1ni upravitelj ekipe Dave Dombrowski naznanil, da ekipa na\xc4\x8drtuje sklenitev ve\xc4\x8dletne pogodbe z Ingem._NEWLINE_Inge je leta 2010 prejel nagrado Marvin Miller Man of the Year Award, ki jo vsako leto podeljuje Zveza igralcev v ligi MLB, igralcu, " katerega predstave na igri\xc5\xa1\xc4\x8du in prispevek dru\xc5\xbebi navdihuje ostale k vi\xc5\xa1ji stopnji uspeha". _NEWLINE_3. junija 2011 je bil vpisan na seznam po\xc5\xa1kodovanih z mononukleozo. V 239-ih odbijalskih nastopih za Detroit v letu 2011 je odbijal s povpre\xc4\x8djem 0,177 in bil s strani ekipe 20. julija poslan v ni\xc5\xbeje podru\xc5\xbenice. 26. julija je bil nato poslan na stopnjo Triple-A. Ob njegovem povratku v ligo MLB je 20. avgusta Inge odbil 2 udarca v polje, med njima tudi doma\xc4\x8di tek, in domov poslal dva teka, ekipa pa je zmagala nad svojo okro\xc5\xbeno zasledovalko, ekipo Cleveland Indians, z izidom 10:1._NEWLINE_26. januarja 2012 je Inge izgubil svoje mesto na tretji bazi, saj je ob prihodu mo\xc4\x8dnega odbijalca Princea Fielderja na prvo bazo tam ponovno preselil Miguel Cabrera. Na tiskovni konferenci takoj po tem, ko je klub sklenil pogodbo z Fielderjem, je upravnik Leyland dejal, da Inge "ni bil ravno navdu\xc5\xa1en". 26. aprila 2012 se je ekipa nato odrekla njegovim uslugam.\n_START_SECTION_\nOakland Athletics\n_START_PARAGRAPH_\nBrandon Inge je z ekipo Oakland Athletics 29. aprila podpisal enoletno pogodbo.  Z njegovo pridobitvijo si je Oakland zagotovil dodatno globino klopi med igralci notranjega polja, \xc5\xa1e posebej po tem, ko je zaradi po\xc5\xa1kodbe sezono moral izpustiti Scott Sizemore, prav tako biv\xc5\xa1i igralec Detroita. Inge je najprej nosil \xc5\xa1tevilko 18, vendar je nato presedlal na sedmico (njegovo prej\xc5\xa1njo, 15, je \xc5\xbee od prej nosil Seth Smith). V njegovi prvi tekmi proti biv\xc5\xa1i ekipi je Inge odbil veliki udarec.\n_START_SECTION_\nZasebno \xc5\xbeivljenje\n_START_PARAGRAPH_\nInge trenutno prebiva v mestu Saline, Michigan. Avgusta 2009 si je dal napraviti dve tetova\xc5\xbei, eno za vsako podlaket, na katerih sta imeni njegovih sinov, "Chase" in "Tyler".'